Mošomo wa maphodisa ke go thibela bosenyi e sego go swara mahodu fela.
Gopola ka manyami ao a ilego a hlolwa ke sefofane seo se bego se rwele batho ge se be se robagana.
Matšatši a maloba e bile ao a nthabišago.
Dipapadi di na le khuetšo ye bohlokwa bophelong bja bafsa.
Araba potšišo e TEE go tše nne tšeo di latelago. Botelele bja setšweletšwa sa gago e be mantšu a 180 go iša go a 200 (diteng fela).
Batswadi ba gago ba rulaganya gore o tle o nyale/nyalwe ke motswalago. Taba ye ga e go sware gabotse, o ikwa o hlakahlakane ebile o nyaka le go tšhaba gae. Ngwalela mogwera wa gago lengwalo o mo kgopele maele.
Lekgotla la baithuti ba sekolo sa geno le tlile go swara kopano ya go itokišetša moletlo wa go keteka Letšatši la Setšo. Ngwala metsotso yeo e nago le lenaneothero la kopano yeo.
Ngwala poledišano gare ga mongmošomo le mošomi yo a kgopelago kokeletšo ya mogolo ka go leka go bontšha mong wa gagwe ka moo maemo a infleišene a hlatlogilego ka gona.
Bjalo ka yo mongwe wa badudi ba motse wa geno, ngwala memorantamo woo le tlogo o iša go mmasepala wa lena mabapi le melete yeo e sa lego e epša ka gare ga motse, ebile e šetše e fetile ka maphelo a bana ba babedi.
Araba potšišo e TEE go tše tharo tše di latelago. Botelele bja setšweletšwa sa gago e be mantšu a 100 go iša go a 120.
Le itokišetša go swara moletlo wa go keteka Letšatši la Ditokelo tša Botho. Thala postara/phoustara yeo e tlogo tšweletša melaetša ya tshedimošo ka ga bohlokwa bja letšatši leo.
Thala poskarata yeo go yona o kganyogelago mogwera wa gago mahlatse le mahlogonolo letšatšing la gagwe la matswalo.
Ngwala ditiragalo tša matšatši a mabedi ka gare ga pukutšatši mo o laodišago maitemogelo a gago mabapi le seo se sa go thabišago.